
Republika e Kosovës
Republika Kosova-Republic of Kosovo
Qeveria –Vlada-Government 
Ministria e Tregtisë dhe Industrisë-Ministarstvo Trgovine i Industrije-Ministry of Trade and Industry

Agjencia për Investime dhe Përkrahjen e Ndërmarrjeve në Kosovë (KIESA)
Agencija za Investicije i Podršku Preduzeča na Kosovu (KIESA)
Kosovo Investment and Enterprise Support Agency (KIESA)

Më qëllim të ofrimit të këshillimeve për përkrahje të ndërmarrjeve mikro, të vogla dhe të mesme, Ministria e Tregtisë dhe Industrisë (“MTI”) përmes Agjencisë për Investime dhe Përkrahjen e Ndërmarrjeve në Kosovës (“KIESA”) shpallë:
 
Thirrje publike për subvencionim të ndërmarrjeve në ofrimin e këshillimeve

Bazuar në Udhëzimin Administrativ (MTI) nr. 03/2016 për ndarjen e mjeteve financiare nga kategoria ekonomike e subvencioneve dhe transfereve si dhe në programin “Kupon për Këshillime” shpallet thirrje e hapur për përkrahjen e ndërmarrjeve mikro, të vogla dhe të mesme për ofrimin e këshillimeve. Vlera totale e subvencionimit për këtë program për vitin 2017 është planifikuar të jetë 125.000,00 euro.

Ndërmarrjet do të mbështeten në fusha si: menaxhim dhe planifikim, financa, marketing dhe promovim, burime njerëzore, marrëdhënie me publikun, inxhinieri elektronike dhe IT, standarde cilësie, këshilla ligjore, plane biznesi, etj.
Vlerësimi i aplikacioneve për ndarjen e mjeteve nga kategoria ekonomike për subvencione dhe transfereve do të bëhet sipas UA MTI 03/2016.

1. Për të aplikuar duhet plotësuar:
0. [bookmark: _GoBack] Aplikacioni me të dhënat bazike të subjektit aplikues,
0.  Deklarata nën betim; dhe 
0.  Listën e dokumenteve të kërkuara.

1. Kriteret e përzgjedhjes dhe dokumentet për aplikim sipas UA MTI 03/2016: 
1. Subjektet që aplikojnë për subvencione dhe transfere në Ministri, duhet të jenë të regjistruara në Republikën e Kosovës;
1. Projekt-propozimin që përfshin qëllimin dhe aktivitetet e projektit;
1. Koston financiare si dhe planin kohor të realizimit të projektit;
1. Listën e përfituesve potencial;
1. Përshkrimin e detajuar të kapaciteteve menaxhuese dhe teknike të subjektit;
1. Dëshminë e xhirollogarisë aktive në njërën prej bankave të licencuara nga Banka Qendrore e Kosovës;
1. Vërtetimin nga Gjykata që dëshmon që personi i autorizuar i subjektit, nuk është nën hetime;
1. Kopjen e letërnjoftimit të personit të autorizuar të subjektit dhe
1. Raportin mbi gjendjen financiare të subjektit. Subjektet fillestare duhet të paraqesin vetëm planin e biznesit.

1. Në mënyrë që aplikacioni të konsiderohet i kompletuar, aplikuesi duhet të ofroj vërtetimin për obligimet e kryera ndaj Administratës Tatimore të Kosovës (jo më e vjetër se 6 muaj).

1. Kriteret e vlerësimit:
3. Veprimtaria, maksimum 30 pikë: ndërmarrjet prodhuese vlerësohen me 30 pikë, ndërmarrjet shërbyese vlerësohen me 15 pikë;
3. Të ardhurat bruto, maksimum 25 pikë: ndërmarrjet mikro marrin nga një (1) pikë për çdo 2.000,00 euro të ardhura bruto, ndërmarrjet e vogla marrin nga një (1) pikë për çdo 80.000,00 euro të ardhura bruto, ndërmarrjet e mesme marrin nga një (1) pikë për çdo 400.000,00 euro të ardhura bruto. Të ardhurat bruto të dëshmohen me Formularin e Deklarimit Vjetor dhe Pagesës për Tatimin në të Ardhurat Personale (PD) rreshti [60] për vitin 2016 nga Administrata Tatimore e Kosovës.
3. Përqindja e të ardhurave bruto nga eksporti (eksporti / të ardhurat bruto [60]), maksimum 20 pikë, nga një (1) pikë për çdo 5%. Vlera e eksportit të dëshmohet nga Dogana e Kosovës për vitin 2016.
3. Përqindja e të punësuarve nën moshën 40 vjeçare nga gjithsej të punësuarit e subjektit aplikues, maksimum dhjetë (10) pikë, nga një (1) pikë për çdo 10% të të punësuarve nën moshën 40 vjeçare nga gjithsej numri i të punësuarve të subjektit aplikues, të dëshmuar me kontratë të punës, kopje të dokumentit identifikues, pasqyrën e kontributeve në Fondin e Kursimeve Pensionale të Kosovës (TRUSTi), etj.;
4.5.Përqindja e të punësuarve të gjinisë femërore nga gjithsej të punësuarit e subjektit aplikues, maksimum dhjetë (10) pikë, nga një (1) pikë për çdo 10% të grave të punësuara nga gjithsej numri i të punësuarve të subjektit aplikues, të dëshmuar me kontratë të punës, kopje të dokumentit identifikues, pasqyrën e kontributeve në Fondin e Kursimeve Pensionale të Kosovës (TRUSTi), etj.;
4.6.Përqindja e të punësuarve nga komunitet jo-shumië nga gjithsej të punësuarit e subjektit aplikues, maksimum pesë (5) pikë, nga një (1) pikë për çdo 20% të të punësuarve nga komunitetet jo-shumicë nga gjithsej numri i të punësuarve të subjektit aplikues, të dëshmuar me kontratë të punës, kopje të dokumentit identifikues, pasqyrën e kontributeve në Fondin e Kursimeve Pensionale të Kosovës (TRUSTi), etj.

Ndërmarrjet që do të vlerësohen me më pak se 51 pikë do të diskualifikohen.

Dëshmitë për kriteret e sipërpërmendura duhen siguruar nga aplikuesit paraprakisht nga Agjencia e Statistikave të Kosovës, Administrata Tatimore e Kosovës, Dogana e Kosovës, Fondi i Kursimeve Pensionale të Kosovës (TRUSTi) dhe institucionet tjera relevante. 

Mënyra e subvencionimit:
Subvencionimi për kupon të këshillimit do të jetë 50% e kostos ose  në vlerë maksimale të subvencionimit prej 50 euro për ditë. Ndërmarrja përfituese është e obliguar që të mbuloj shumën e këshillimit në tërësi dhe pas përfundimit të këshillimeve do të rimbursohet nga MTI/KIESA. Maksimalisht do të subvencionohen 12 ditë këshillim për ndërmarrjet përfituese, prej të cilave maksimum dhjetë (10) ditë për këshillim, një (1) ditë për vlerësim (diagnostifikim) të gjendjes së ndërmarrjes përfituese dhe një (1) ditë për raportim përmbyllës të këshillimit. Rimbursimi i ndërmarrjës përfituese nga MTI/KIESA bëhet vetëm pas zbatimit në tërësi të obligimeve kontraktuale nga ndërmarrja përfituese. 
Të gjitha të dhënat e paraqitura nga ndërmarrjet aplikuese do të verifikohen gjatë vizitave nga MTI/KIESA para se të bëhet përzgjedhja finale. Përzgjedhja e konsulentëve bëhet nga vet ndërmarrjet përfituese dhe konsulenti/ja diagnostifikues dhe ai/ajo këshillues nuk mund të jenë të njëjtit. Ndërmarrjet përfituese dhe të gjithë konsulentët paraprakisht do të nënshkruajnë deklaratën nën betim të Qeverisë së Republikës së Kosovës. Monitorimi i ndërmarrjeve përfituese nga MTI/KIESA gjatë realizimit të këshillimit do të bëhet pa paralajmërim. 

Njoftimi për thirrje publike është i publikuar në ueb faqen e Ministrisë së Tregtisë dhe Industrisë mti.rks-gov.net dhe  kiesa.rks-gov.net. Subjektet që dëshirojnë të aplikojnë sipas thirrjes publike duhet të shprehin interesimin e tyre duke dorëzuar të gjithë dokumentacionin përkatës në formë fizikë në Ministrinë e Tregtisë dhe Industrisë, Rr. Muharrem Fejza, Lagjja e Spitalit, p. n. Prishtinë, 10000, Republika e Kosovës dhe në formë elektronike në adresën info.kiesa@rks-gov.net.
Afati i fundit për shprehje të interesit është deri më datë 06.07.2017 në orën 16:00. Aplikimet pas afatit kohore nuk do të merren parasysh.
Në momentin e aplikimit subjekti pranon të gjitha përgjegjësitë, obligimet, kriteret dhe detyrat e parapara me UA MTI 03/2016 dhe kriteret e veçanta të parapara në këtë thirrje publike.
Informata dhe sqarime shtesë mund të merren përmes postës elektronike info.kiesa@rks-gov.net. 

